CELEX: C2005/296/27
Language: da
Date: 2005-11-26 00:00:00
Title: Sag C-340/05: Anmodning om præjudiciel afgørelse forelagt ved kendelse afsagt den  9. september 2005  af Oberlandesgericht München i straffesagen mod Stefan Kremer

26.11.2005   
            
            
               DA
            
            
               Den Europæiske Unions Tidende
            
            
               C 296/15
            
         Anmodning om præjudiciel afgørelse forelagt ved kendelse afsagt den 9. september 2005 af Oberlandesgericht München i straffesagen mod Stefan Kremer
   (Sag C-340/05)
   (2005/C 296/27)
   Processprog: tysk
   Ved kendelse afsagt den 9. september 2005, indgået til Domstolens Justitskontor den 19. september 2005, har Oberlandesgericht München (Tyskland) i straffesagen mod Stefan Kremer forelagt De Europæiske Fællesskabers Domstol en anmodning om præjudiciel afgørelse.
   Forelæggelsen angår den omstændighed, at en person på grund af manglende egnethed administrativt i en medlemsstat (værtsstaten) har fået inddraget sit kørekort eller frakendt retten til at erhverve kørekort, at generhvervelse af førerretten i værtsstaten er undergivet en betingelse om, at ansøgeren dokumenterer sin egnethed ved hjælp af en medicinsk-psykologisk erklæring i overensstemmelse med værtsstatens forskrifter, den pågældende ikke indgiver denne dokumentation og efterfølgende — inden udløbet af en af værtsstaten fastsat frist — erhverver kørekort i en anden medlemsstat (udstedelsesstaten).
   Følgende spørgsmål forelægges til præjudiciel afgørelse:
   Tillader artikel 8, stk. 4, i direktiv 91/439/EØF (1) i en sådan situation lovbestemmelser i værtsstaten, hvorefter der alene må gøres brug af den af udstedelsesstaten meddelte førerret i værtsstaten efter ansøgning og efter undersøgelse af, om betingelserne for foranstaltningen ifølge direktivets artikel 8, stk. 2, er bortfaldet,
   eller følger det af kravet om gensidig anerkendelse af kørekort ifølge direktivets artikel 1, stk. 2, samt af kravet om, at direktivets artikel 8, stk. 4, skal fortolkes snævert, at værtsstaten skal anerkende kørekortets gyldighed uden en forudgående kontrolprocedure, og at denne stat alene har hjemmel til frakende retten til at benytte kørekortet, såfremt det (fortsat) er berettiget at træffe foranstaltninger ifølge direktivets artikel 8, stk. 2?
   
      (1)  EFT L 237, s. 1.